6

ISIGIDIMI SAMAXOSA, SEPTEMBER 1, 1877

lusizi kwabo bahamba ezikolweni bati bayafunda kanti baye kwenzela iteacher zabo usizi, ezozizamayo ukuba qondisa ngezizinto eziyakubangela ukuba badeleke, kanti nokokukanjalo nje abatandi ukunga bangendela kuba fana abangenazimilo, kwanabafana abatandi ukuzeka intombi engenaso. Hayi ubunzima bozelweyo pantsi kwelanga otiya isimo somnye kanti obake ubuntshontsho bunukisela bonke abantu bepela abakalayo sisimilo sake, akasiboni.

Zintombi zakowetu ezitanda ukuhamba ngamatunzi lumkelani ukubaqwa nguyihlo osezulwini anibuze nikohlwe kukumpendula. Nani madodana Iwanga udumo Iuka Tixo lungaba sisikubuzo ezintliziyweni zenu.

G. J. H.

Port Elizabeth, August, 15, 1877.

Kuni manene esisiqiti sikulu kangaka ndifuna ukuke nditete ngokufutshane malunga namalungelo okunyusa intlanga. Into yokuqala mandibeke pambi kwenu *Isigidimi Samaxosa,* ukuba nisikangela njanina, niyasitandana nokuba asitandwa kusinina. Ngokwam lento *Isigidimi* nditi yenye yamalungelo amakulu; kodwa kutenina singade nje sipume kabini nakatatu nakane ngenyanga, kubonakala ngati abamkeli baso bambalwa; ukuba kungaba kunjalo singaba asizameli ukupakama kohlanga nokulungiselela abeza emva kwetu, ngani kuba asisixasi *Isigidimi.* Ngokufutshane ite eyona mizi mikulu yezikolo ayasamkela, kwada kwati abona bafundisiweyo abasinyamekela, kanjalo abanyamekela nentlanga zakowabo, ngabona banento eninzi yokusigxeka ; kodwa bagqitwe ngama Ngesi kuba ngawona asixasileyo kanti anepepa lemihla ngemihla : noko ngokungabi namona ngeeba azamela ukufunqula tina ukuba sinyuke, aniyi kundipikisa apo kuba baninzi abamkeli *Sigidimi* bamangesi namaledi awo, kuti andikaboni gama laledi *Esigidimini.*

Elipepa linamalungelo amaninzi endingakolwayo ukuba ndinokuwagqiba ukuwabala. Sendiya kuye- kela omnye umzalwana ukuba anibalele, kuba siva ngalo indaba zakomkulu ebotwe, nezabazalwana betu abayakweli pakati, kwanentsizi abazifumeneyo nge- nxa yobulungisa, kwanokuzalisa ilizwi eliti upiwe ngesisa nawe yipa kwangaso. Mandize malunga nokupela. Makowetu masiqinise *Esigidimini.* Kwabo basitandayo ncedani nibaqondise abanye abantu nje ngeliqinga lenziwa e-Bayi ; kuba kuko abazalwana abamana ukuteta nokubonisa amalungelo. Noko omnye waya e-Dayimane u-J. Z. sekusele mnye ngu S. B. Ndibekisa kuni bamkeli, nditi zamani ukubonisa abanye kuba abantu abaqondi nokuba tina singaba siyasitanda. Ke ngoko masitete nabanye abangasiqondiyo. Kunjalonje nelinani laso lifutshane, qinani ukuze sime nina nisixatisele, ngobuncinane benu.

S. J. A.

Uitenhage, June 28, 1877.

Mfo we *Sigidimi* kaubale lamazwana ubekise kumahlelo ngamahlelo eremente asekoloni napesheya kwe Nciba uti siya zicela zipendule lendawo siza kuyiteta. Siyabuza ukuba kulungile na ukucela intlanganiso kubafundisi betu yokuxoxa ngelizwi lika Tixo, ukuhamba nokwamkeleka kwalo pakati kwetu bantsundu ; kukangelwe ukuba zipumile na inkolo zobuhedeni. Silamkele na ilizwi eleza no Nyengana no Gqadushe, sabukupana ubuti. Ama Mfengu alamkela na ilizwi alinikwa ngu Ayliff, zapela na inkolo zobuti neze mpaka ne nyoka, ezo nomyayi no zikova, ezo magqwira no stolom ; sikangele ukuba akuseko na ukukafula. Singa kanjalo singakangela ngo mbulo pakati kwetu, Kunjani na konyana nentombi zenu ngesi sono? Kona kwabakulu akuko mahlazo na? Xa nditshoyo andigxeki kuba nam ndikwangowase nkonzweni, nditi kodwa akuko qinga lingafunyanwayo na lokutintela oku? Kanjalo masilikumbule izwi lika Mr. Brownlee lokuti masizisi- ndise, u-Rulumeni nabafundisi abanakusinceda. Watsho ke Umongameli wetu ebonisa ukuba u-Rulumeni uyasitanda tina bantsundu. Utando Iwake kuti salubona kwangokucola kwake ama Mfengu naku namhla selengabantu. Siyazi ukuba nama Xosa wawacola engeyiyo nto namhla nawo angabantu. Nditi ke bazalwana ukuba lontlanganiso siyayi piwa

asingelibali ukuza kwelizwi apa kuti nokudumisa Inkosazana, nokubulela umfo owasipa ikoranti. Make sikangele ukuba ilizwi eli silamkele kuba lilele nkosi zetu abelungu na nokuba silamkele kuba lileli ka Tixo.

Esisicelo sale ntlanganiso sivela kwi remente yase Bayi nezase Karu zonke. Siti kuya kulunga na ukucela kubafundisi abango bawo betu, intlanganiso yokuxoxa indawo ezinje ngezi ndizi kankanyileyo. Impendulo zenu zeremente zendawo ngendawo siya kuzi lindela kakulu nati sinipendule msinya. Siya bacela nabahlobo betu abamhlope abanje ngo no Gqala ukuba basipe elabo iqinga ngalento siyitetayo. Asitsho ukuti lontlanganiso ingaba yeyabantsundu bodwa; bangabako nabafundisi abatandayo ukuza kuva nokubonisa.

Thomas Ngxwashula.

Kokstad, August 4, 1877.

Mhleli we ndaba ndifakele lamazwi *Esigidimini Samaxosa.* Site ngomhla 3 ka August sihamba no- mshumayeli otile sisiya kwenye yezinto ezenzekileyo kwangoluhlobo ndiza kulubalisa, sabona ngo mlilo souvuta. Site, yini! lomntu utshisela ni pakati komzi ukanti lome kangaka nelizwe. Hayi ke sitsho sayeka, sahamba sikwele emahasheni. Side saya kufika kuye kanti ngu Hanns Ntayi. Sibuzile ukuba konakele ntonina. Ute msan’ ukuteta ndipelile, asikuko nokuba nditshile Benditshaya kekaloku inqawa ndayi faka ebatyini kanti kuko ilahle. Ndive sekunuka, ndabokukangela andabona nto. Ndibuye ndahamba, ndati ndiqabuka ndeva sekuduma ibatyi, ndati ndisihla ehasheni ndasendivuta. Site sakukangela sabona ukuba umntu wenzakele inyaniso—izandla ezi zitshe kunene nakulamacala angapantsi. Lomlilo utshise kunene, izindluza sinda kuba zizezezitena, inkomo zapile kubalekiswa. Asazi nokuba lomntu uya kutiwani na ngu Captain Blyth ngokutshisa oko ngokuba naye upantsi kokufa. Isiko lalapa kukuba umntu othisileyo adliwe inkomo.

Mandize kupela ke ngokuti kangelani into enoku- veliswa yintwana encinane. Ngayo lonqawa kutshe ilizwe lama Grikwa nomntu. Mandipele noko zinga- fezekanga ezindaba. Ndoyika ukugqiba ipepa labantu.

N. M. Ntikinca.

EKUHAMBENI.

Kaundi ncede nkosi yam, undifakele lemigcana. Ndisuke apa, kwela Mamfengu ndisinga Embo ngomhla 22 ka May. Ndacanda kwesa Mampondomise, endati ndakuva ukuzipata kuka Mditshwa mayela ne Mantyi yake, kwabonakala ukuba abantu bake baya qonda ukuba u-Mditshwa yinkosi yokupela. Kum kube lusizi ukuva oko ngendoda eyafumana ukukuselwa ngu Rulumeni. Namhla ndibona umzi wake usetafeni kwance, kanti ngapambili bendisaku- wufumana usenyeleni yehlati. Upume ehlatini ngenxa ka Rulumeni wama Ngesi, ati ke akuncedwa asuke enjenje. Ndite ukuba bendingu Rulumeni bendiya kumbopa nge handboyi iveki ezine, ngokwenjenjalo ndibe ndifundisa nabanye.

Nakwa Mhlontlo ndakolwa ndidela. U-Mhlontlo yinto enenkani, ekwanemfano no Mditshwa noko yena akuvumilcyo ukuyi rola irafu. Kokwam ukubona lidlongodlongo, eliti noko linjalo babe bencoma abantu bake, besiti yena akakatalele mlungwana, kuba ehamba nangapandle kwencwadi. Nditi ukuba bendingu Rulumeni bendiya kumbopa intsuku 28, ndandule ukumkulula.

Ndafumana kwa Baca ukuba u-Makaula yindoda ka Rulumeni kanye. Abesutu ndabafumana bahlukene pakati. Umkosana uyakolwa kanye kukupatwa ngu Rulumeni. Inxenye yayi linde okwenzekayo yapazanyiswa kukubanjwa kuka Nehemiah. Ndati ndakuyiva lonto ndaqonda ukuba yakolisa indoda eyambambayo noko abanye bayi delayo, noko ifumene inkatazo ngalonto. Xa nditshoyo anditeti kuti waposisa ukuligweba ityala owalitetayo. Nditi walungisa naye ukumkulula, kodwa akaposisanga nowake wamfaka ihandboyi. Ndifike apa kumaba- ndla abuza ukuba u-Sarili uyevana na no Rulumeni nokuba u-Rulumeni utini na ngo Mqikela okuya kwaya u-Blyth akamkatalela. Yandixaka leyo ka Captain Blyth kuba ndandiqala ukuyiva.

Ama Grikwa ndafika efana nenyoka le esakuti noko ibetwe intloko ube ushukuma umzimba.

Kweli ndibe ndicanda kulo ndibone amacapaza amaninzi amhlope, irementana ngerementana. Kuminyaka engapambili bendiya isikolo ndisifumane e- Bencutu nase Tshungwane. Namhla ndikufumene okutetwa liculo eliti:—

“ Lihambile elolizwi

Lisahamba Iona,

Zakoyisw’ intshaba zako  
Ngezwi lako Nkosi.”

Obehambile.

ISINCOKO SOMLUNGU NE QABA.

Graaff-Reinet, July 11, 1877.

Ndike ndeva ngezintsuku kuncokola Umxosa oli- qaba no Mlungu nge mfundo no msebenzi. Kuqale Umxosa wati ku Mlungu, Asikuko nokuba niya sikohlisa tina bantu bantsundu. Ute Umlungu, Ngani? Umxosa: Nditeta ngento enje ngo msebenzi ne mfundo, kuba abantwana betu niyababiza niti niza kuba fundisa incwadi no msebenzi, kanti soti sakuba kupa nibize ibatala, nibe kunjalo nje nibafundisa ukumba amatapile la siwaziyo nati. Umlungu: Xa wena Mxosa utshoyo akuteti nto kuba tina Belungu sinobubele kuni, ngokuba side samisa izikolo ezikulu zokufundisa abantwana benu incwadi, na mashishini. Ute Umxosa: zizipina ke ezo, Omnye ute ezinje ngezase Lovedale nase Nxukwebe nase Rini, izikolo ezibafundisa into zonke abantwana benu. Ute Umxosa andazi ke xa utshoyo, mna ndibe ndisitsho kuba kuko umfana kuti owaye tunyelwe esikolweni wati akufika kuti wabuya waqaba. Sati sakuti kukuba njanina oku wati yena, ndifa ngumsindo wokuba kutiwe ndiya kufundiswa kanti kutetwa ukuba ndiya kumba amatapile imini yonke. Sati ke tina maqaba hlelinje abantwana betu aba betatyatwa nje kutiwe baya kufundiswa yonke into kutetwa itapile ezina. Basuka bahleka bonke wati Umlungu: Well asazi Jack, lonto ngeuya kuyiteta kubapati bezikolo.

J. S. Baziya.

Durban, July 11, 1877.

Mungani, Mhleli we *Sigidimi Samaxosa,* ndiya kukunga ukuba undifakele lamazwana ngendawo yamazwi ka Mr. Brownlee. Elam liti kube kuposisekile kakade ukuti umntwana weshweshwe enziwe indlalifa, ngokuba umntwana womfazi wesibini akangelidle eko owokuqala. Apa e-Natal ukuba onyana benkosi babanga ubukosi esikundleni soyise kungabuzwa ukuba nguwupina owomfazi wokuqala, aze abe nguye osendaweni kayise. Masingakangeli elutandweni Iwendoda masikangele emasikweni etu tina bantsundu. Utando Iwendoda akuko ungapika nalo, kuba iti yakuba nalowo umfazi iti ngumntanako oya kudla ilifa, ize iti yakufika komnye ibuye itete kwalonto. Abanye aba ngabantwana bekobokakazi abanje ngo Ishmael. Nati uti umntu xa apenduka eiizwini inkomo azishiye nomfazi wokuqala ukuze aye kuqala ezantsi nabo bafazi bake batsha.

Enye indaba apa e-Springfield kuko indlu ebihlalwa ngumzalwana osand’ukutshata. Uyibalekile ngokuba esiti kuman’ ukukala izikova. Nditi ke hlelinje kuko abasati kuya takatwa na.

Amapolisa antsundu asikuko nokuba abukali apa. Uti ukuba uke wema nomnye esitilateni uve ngento sezisiti hamba, kanti amhlope ake amyeke umntu umzuzwana.

Job Bunga.

IZINTO NGEZINTO.

Kwele Diamond kuko i-German elizibuleleyo.

Obekwe Izandla—E-Macfarlane ngomhlo 3 ka July kumiselwe u-Elijah Makiwane ebufundisini ngoku bekwa izandla.

E-Rini umntu ontsundu oquba iposi udliwe £4 wafakwa etolongweni inyanga ngokusuka apate kakubi elinye lamahashe atsala iposi.